OzLabs/hebrew-wiki-articles huggingface dataset:
נדב נחמני

נדב נחמני, טבריה 2021
נדב נחמני (נולד ב-24 במרץ 1985), הוא אנימטור, מאייר, קומיקסאי ומנחה סדנאות.

== קורות חיים ==
נדב נולד וגדל בטבריה, בוגר בצלאל במחלקת אומנויות המסך בהתמחות אנימציה קלאסית. לאחר סיום לימודיו החל לעבוד כאנימטור עצמאי וליצור בעיקר סרטונים קצרים וקליפים למוזיקאים.

לאחר שנים של עבודה כמאייר החל ליצור קומיקס יומי בפייסבוק ובאינסטגרם שמבוסס על חייו האישיים. בקומיקס מככבת דמות פשוטה בגוון כחול המכונה "האיש הכחול". הקומיקס זכה לפופולריות רבה וגם חשף דמויות נוספות כמו "איש הסופגנייה" - גיבור על עשוי מסופגנייה שמציל את חג החנוכה, "עמוס הענן" - ענן שמתקשה בהורדת גשם ו"גיורא" - דמות בצבע ירוק שמדבר עם אלוהים במדבר.

ב-2012 יצר את סרט האנימציה הקצר לחנוכה "Samurai Jew: The Eighth Night"

ב-2014 יצר את סרט האנימציה הקצר "Samson: The Final Judge"

ב-2016 יצר את קליפ האנימציה "קול פעמונים" לשיר של ישי ריבו.

ב-2020 יצר סדרת סרטונים קצרים בהשראת סטנדאפ של הקומיקאי שחר חסון 

בתקופת הקורונה החל להעביר סדנאות רבות בתחום האיור והקומיקס וסדנת קומיקס שבועית במסגרת אירועי בית.

במסגרת הוצאת קוראים הוא אייר מספר ספרים של שלום ברכה. 

ב-2022 הוציא דרך הוצאת כנרת את ספרו הראשון "הילד הכחול". ספר המספר על תקופת ילדותו של "האיש הכחול", שזהו למעשה סיפור ילדותו של נדב עצמו. ב-2023 יצא הספר השני בסדרה - "הילד הכחול והסוס המעופף".

במקביל לעבודתו כאנימטור ויוצר קומיקס נדב גם אייר ספרים שונים לילדים ומבוגרים, ביניהם: סדרת "כראמל הקומיקס" מאת מאירה ברנע גולדברג, "עצות מעולות לתלמידי בית ספר" מאת אריאל כהאן, "חושב בקול" ו"במחשבה שנייה" של אמיר מויאל. "ילדה רגילה קצת אחרת" של עדי קריף נבון, "ללכת על כל החופה" של אור אלון ועוד.

== פרסים ==
*ב-2022 זכה במדליית ארד ב, שמאורגנת על ידי המדיטק והמוזיאון הישראלי לקריקטורה ולקומיקס.
*ב-2012 סיים במקום רביעי בתחרות אגדה אמיצה של דיסני-פיקסאר והמכללה הישראלית לאנימציה, עבור היצירה Little Red Monster

== קישורים חיצוניים ==

 
* בכתב העת "תעשייה"
* בכתב העת "הפנקס"
* באתר של נילי דגן
* באתר Nerd.Productions
* 
מהו המגזר השלישי בישראל? https://maasgroup.org.il/the-third-sector-in-israel/

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:אנימטורים ישראלים
קטגוריה:מאיירים ישראלים
קטגוריה:קומיקסאים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1985
אבראהים דסוקי אבאזה

אִבְּרַאהִים דֵסוּקִי בַּאשַׁא אַבַּאזַה (בערבית: إبراهيم دسوقي باشا أباظة, בתעתיק מדויק: אבאט'ה; 1889–22 בינואר 1953) היה פוליטיקאי מצרי, כיהן במספר תפקידי שר וסגן שר, לרבות שר החוץ.

==חייו==
=== ראשית חייו ===
אבאזה נולד בכפר ע'זאלה שבמחוז א-שרקיה (כיום משויך לא-דקהלייה), ולכן כונה בשם אל-ע'זאלי אבאזה. למד בבית הספר היסודי של א-נאסרייה ובתיכון אל-ח'ודייווייה. סיים לימודיו בבית הספר למשפטים בשנת 1912.

=== פעילותו הפוליטית ===
ראשית פעילותו הפוליטית, בדומה לרבים מהסטודנטים באותה העת, החלה בבית הספר למשפטים, אז החל התקשרותו עם אגודת הסטודנטים שבראשה עמד באותה העת עומר לוטפי. הוא כתב בביטאון המפלגה הלאומית (אל-וטני) והיה חותם את מאמריו בשם אל-ע'זאלי אבאזה. אבאזה השתתף בהפגנה המפורסמת של הסטודנטים למשפטים ב-9 בנובמבר 1908.

==== מפלגת אל-ופד ומפלגת הליברלים החוקתיים ====
לאחר שסיים את התואר במשפטים עבד אבאזה כפקיד, ועם עליית התנועה הלאומית בהנהגת סעד זע'לול בשלהי 1918, השתתף, יחד עם צעירים נוספים מהמפלגה הלאומית, כולל מוסטפא א-נחאס פאשה וחאפז עפיפי, במאמצי מפלגת אל-ופד להשגת עצמאות מצרית. אבאזה התפטר מהמפלגה הלאומית כדי להצטרף למפלגת אל-ופד, ובה נשאר חבר עד למשבר העמוק במפלגה עקב המשא ומתן עם הבריטים, משבר שהוביל לפילוג הגדול ולהקמת מפלגת הליברלים החוקתיים בסוף 1922. ב-10 בנובמבר 1922 נבחר אבאזה למזכיר עוזר במפלגה.

==== תפקידיו הפרלמנטריים והממשלתיים ====
אבאזה נבחר לחבר בבית הנבחרים המצרי מטעם מחוז הבחירה ברדין.

הוא מונה לראשונה לשר בממשלתו הראשונה של חוסיין סירי ב-26 ביוני 1941, אז כיהן כשר לעניינים חברתיים. ממשלתו של סירי התפטרה חודש אחד לאחר מכן, אך גם בממשלתו השנייה הוסף אבאזה לכהן בתפקיד זה עד ל-4 בפברואר 1942.

החל מ-9 באוקטובר 1944 כיהן אבאזה כשר התחבורה בממשלותיו של אחמד מאהר עד לרציחתו של מאהר ב-24 בפברואר 1945. אבאזה המשיך לכהן בתפקיד זה תחת ממשלותיו של מחמוד פהמי נוקראשי עד 28 בדצמבר 1948, עם הפסקה באמצע לכהונת שר הווקף בממשלתו השלישית של אסמאעיל סידקי בין 17 בפברואר ל-9 בדצמבר 1946. 

בממשלתו הראשונה של אבראהים עבד אל-האדי מונה אבאזה לשר החוץ ב-28 בדצמבר 1948. בהמשך, בשל מצב החירום ששרר במדינה, הועבר לכהונה אחרונה במשרד התחבורה ותחתיו מונה שוב אחמד ח'שבה לשר החוץ. בתיק התחבורה החזיק עד ל-25 ביולי באותה שנה. 

כשר הווקף כיהן פעם נוספת בממשלתו של חוסיין סירי בין 26 ביולי ל-3 בנובמבר 1949. 

בנוסף לתפקידים אלה, היה גם לסגן שר ארבע פעמים. 

=== מותו ===
אבאזה נפטר ב-22 בינואר 1953.

== מאמרים ==
אבאזה כתב מאמרים פוליטיים רבים בנושא הלאומיות בעיתונים מצריים תחת השם אל-ע'זאלי אבאזה, ולעיתים גם תחת השם דסוקי באשא אבאזה. הוא הקים תנועה ספרותית שנודעה בשם "ועידת סופרי הערביות" (جماعة أدباء العروبة).

== משפחתו ==
איברהים דסוקי נמנה עם משפחת אבאזה המצרית. אחיו הוא המשורר עזיז אבאזה, ובין בניו הסופר והעיתונאי ת'רוות אבאזה וד"ר שאמל אבאזה, חבר פרלמנט.

== קישורים חיצוניים ==

* – כתבה ובה ציון מינויו של אבאזה לשר התחבורה בממשלת חוסיין סירי

קטגוריה:משפחת אבאזה
קטגוריה:שרי התחבורה של מצרים
קטגוריה:שרי החוץ של מצרים
קטגוריה:סופרים מצרים
קטגוריה:ילידי 1889
קטגוריה:נפטרים ב-1953
יחסי איחוד האמירויות הערביות – קוריאה הצפונית

יחסי איחוד האמירויות הערביות–קוריאה הצפונית הם יחסי החוץ בין איחוד האמירויות הערביות וקוריאה הצפונית.

== סקירה כללית ==
שתי המדינות כוננו יחסים דיפלומטיים ב-19 בספטמבר 2007, אולם היחסים הושעו ב-12 באוקטובר 2017, בעקבות הפצרתו של נשיא ארצות הברית דונלד טראמפ להגביר את הלחץ על קוריאה הצפונית לוותר על הנשק הגרעיני שלה. איחוד האמירויות רכשה נשק בשווי 100 מיליון דולר מקוריאה הצפונית ביוני 2015 כדי לתמוך בהתערבות הצבאית בראשות ערב הסעודית בתימן. כמה אלפי עובדים צפון קוריאנים מתגוררים באזור המפרץ הפרסי, ועובדים בעיקר באתרי בנייה.

== קישורים חיצוניים ==

== הערות שוליים ==
מלון שרונה

מלון שרונה הוא בית מלון עתידי הנבנה ליד מגדל עזריאלי שרונה באזור דרך מנחם בגין ומתחם שרונה בתל אביב-יפו, בניית המלון החלה ב-2014 אך נעצרה למספר שנים עד חידושה בסוף 2019, המלון עתיד להיות בעל מספר החדרים הגדול בישראל עם 977 חדרים, ויהיה גם הגבוה בישראל עם 58 קומות וגובה של 163 מטרים, ויאפיל בגובהו על מלון לאונרדו סיטי טאוור ברמת גן שמחזיק בתואר נכון ל-2022.

חמש הקומות הראשונות ישמשו לאזורים ציבוריים, קומות 6 עד 42 ישמשו כמלון, וקומות 43 עד 58 ישמשו למגורים של 108 יחידות דיור.

הנוף מהמגדל צפוי להשקיף על העיר תל אביב וחלקים נרחבים מגוש דן. צורתו הגאומטרית הוא משולש מעוגל המתפרש על שטח של שישה דונם. במלון יהיו סוויטות וחדרי יוקרה שישורתו בידי לובי גבוה בקומה ה-38, מרכז כנסים, ספא בעל שתי בריכות, מסעדות וחנויות המשלימות את קומפלקס המלון.

הבניין נמצא בבעלות חברת נצבא. בדצמבר 2020 נקנסה החברה ב-14 מיליון שקל בעקבות עיכוב בהקמת המלון. שנתיים לאחר מכן, בדצמבר 2022, פורסם כי עבודות הבנייה הופסקו עקב מחלוקות בין הבעלים לקבלן המבצע (חברת אלקטרה).

==ראו גם==
* שרונה מרקט

== הערות שוליים ==

שרונה
שרונה
שרונה, מלון
קטגוריה:שרונה
ג'יילן דורן

ג'יילן מונטז דורן (באנגלית: Jalen Montez Duren; נולד ב-18 בנובמבר 2003) הוא כדורסלן אמריקאי המשחק בעמדת הסנטר בדטרויט פיסטונס.

==קריירה==
בנערותו שיחק דורן גם בייסבול ופוטבול, בטרם החליט להתמקד רק בכדורסל.<ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref> הוא החליט לשחק עבור קבוצת הכדורסל של אוניברסיטת ממפיס,<ref></ref><ref></ref><ref></ref><ref></ref> וב-19 בנובמבר 2021 קלע 19 נקודות, אסף 19 ריבאונדים וחסם חמש זריקות בניצחון 74–62 על מערב קנטאקי.<ref></ref> בשנתו היחידה באוניברסיטה העמיד ממוצעים של 12 נקודות, 8.1 ריבאונדים ו-2.1 חסימות למשחק.<ref></ref><ref></ref> ב-18 באפריל 2022 הכריז על מועמדותו לדראפט 2022 ב-NBA.<ref></ref>

בדראפט נבחר דורן בבחירה ה-13 על ידי שארלוט הורנטס,<ref></ref> אך הועבר בטרייד לניו יורק ניקס ולאחר מכן לדטרויט פיסטונס.<ref></ref> הוא הצטרף לסגל הפיסטונס לליגת הקיץ של ה-NBA,<ref></ref> ובהופעת הבכורה שלו בטורניר קלע תשע נקודות בניצחון 81–78 על פורטלנד טרייל בלייזרס.<ref></ref> ב-7 ביולי 2022 חתם על חוזה רוקי בקבוצה.<ref></ref>

==סטטיסטיקות הקריירה== 
===בעונה הסדירה של ה-NBA=== 
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| דטרויט	|| 67 || 31 || 24.9 || 0.648 || 0.000 || 0.611 || 8.9 || 1.1 || 0.7 || 0.9 || 9.1
|-
| 	|| דטרויט	|| 61 || 60 || 29.1 || 0.619 || 0.000 || 0.790 || 11.6 || 2.4 || 0.5 || 0.8 || 13.8
|- style="background-color:#80BFFF; font-weight:bold;"		||
| קריירה || || 128 || 91 || 26.9 || 0.631 || 0.000 || 0.707 || 10.2 || 1.7 || 0.6 || 0.8 || 11.4
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:דלאוור: כדורסלנים
קטגוריה:כדורסלני אוניברסיטת ממפיס
קטגוריה:כדורסלני דטרויט פיסטונס
קטגוריה:בחירות דראפט של שארלוט הורנטס
קטגוריה:אמריקאים שנולדו ב-2003
איתמר מינמר

איתמר מינמר (נולד ב-24 בפברואר 1991), הוא עיתונאי ישראלי, כתב נדל"ן וטכנולוגיה בתוכנית חיסכון ומבזקן בחברת החדשות בערוץ 12.

== ביוגרפיה ==

מינמר גדל ברמת גן, למד בתיכון בליך בעיר וסיים את לימודיו במגמת קולנוע. הוא היה חניך ומדריך בתנועת הצופים. לפני הגיוס לצבא התנדב לגרעין נח"ל, ועשה שנת שירות בעיר אשדוד.

בשנת 2011 התגייס לחטיבת הנח"ל ושירת כלוחם בגדוד 50. מאז שחרורו משרת במילואים בחטיבה 16. כחלק משירותו הצבאי עבד עם נוער בסיכון ופעל בבית הספר "סדנאות" של רשת ברנקו וייס בפרדס חנה.

מינמר בוגר האוניברסיטה הפתוחה בתקשורת ומדע המדינה.

== קריירה מקצועית ==
בשנת 2015 הצטרף מינמר לחברת החדשות כתחקירן בפינה הכלכלית "ערך מוסף" במהדורה המרכזית. במסגרת עבודתו הביא לחשיפת "עוקץ הקשישים" עם העיתונאית יונה לייבזון.

בשנת 2016 חשף את התנהלותו הבעייתית של יזם הנדל"ן גיא מונסונגו, שמכר דירות ללא היתר בעיר רמת גן.

בנובמבר 2017 הביא תיעוד בלעדי מהפגנה למען אלאור אזריה, שבמהלכה נשמעו קולות הסתה נגד הרמטכ"ל גדי אייזנקוט "גדי תזהר, רבין מחפש חבר". בעקבות דברים אלה היועץ המשפטי לממשלה אישר לחקור את הקריאות ועל רקע פרסום זה נעצר תושב ירושלים בן 33.

בשנת 2018 מונה לכתב ב"תוכנית חיסכון", ומספטמבר 2019 מסקר את תחום הנדל"ן והטכנולוגיה בתוכנית.

במסגרת עבודתו, ב-2020 חשף את שיטת סלקום למכור מוצרים בעשרות אלפי שקלים לבעלי מוגבלויות.

במרץ 2021 תיעד בסדרת כתבות כיצד הבנקים עוקפים את החלטת בנק ישראל שנועדה להקל על נוטלי המשכנתאות - ביטול מגבלת הפריים. בעקבות התחקיר נערך דיון בוועדת הכלכלה בכנסת בו הבנקים נדרשו לתקן את העיוות שיצרו.

מינמר מסקר באופן עקבי ב"תוכנית חיסכון" את משבר הנדל"ן בישראל, הדירות שאינן ראויות למגורים, ומצב שוק השכירות בארץ.

== חיים אישיים ==

בנובמבר 2021 נישא לבת זוגו תום גזלה.בפברואר 2023 נולד בנם הראשון ברי.

== קישורים חיצוניים ==

* 
* 
* 

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:כתבים כלכליים
קטגוריה:כתבים כלכליים ישראלים
קטגוריה:סגל חברת החדשות
קטגוריה:בוגרי תיכון בליך
קטגוריה:בוגרי תנועת הצופים בישראל
קטגוריה:בוגרי האוניברסיטה הפתוחה
קטגוריה:ישראלים שנולדו ב-1991
מאיר אבדלי

מבנה בית הכנסת של שמואל אבולעפיה, שהפך לימים לאל טרנסיטו
דוֹן מֵאִיר אַבְּדֵלִי היה אדריכל יהודי-ספרדי בן המאה ה-14 מטולדו אשר מיוחסים לו התכנון והבנייה של בית הכנסת של שמואל אבולעפיה שנחנך ב-1357. ברם, ישנה מחלוקת על הייחוס של בניית בית הכנסת לאבדלי, וקיימת טענה כי מדובר במיתוס.

==הערות שוליים==

קטגוריה:אדריכלים יהודים ספרדים
יחסי איחוד האמירויות הערביות – ארגנטינה

נשיא איחוד האמירויות [[ח'ליפה בן זאיד אאל נהיאן נפגש עם נשיאת ארגנטינה כריסטינה פרננדס דה קירשנר בעת ביקורה באבו דאבי, 2013]]
יחסי איחוד האמירויות הערביות–ארגנטינה הם יחסי החוץ בין איחוד האמירויות הערביות וארגנטינה.

== סקירה כללית ==
איחוד האמירויות הערביות כוננה יחסים דיפלומטיים עם ארגנטינה ב-1974 והקימה את שגרירותה בבואנוס איירס בדצמבר 2008.

בינואר 2013 הנשיאה כריסטינה פרננדס דה קירשנר ביקרה באבו דאבי, שם נפגשה עם נשיא איחוד האמירויות, שייח' ח'ליפה בן זאיד אאל נהיאן. כמו כן, שייח' מוחמד בן ראשד אאל מכתום - סגן הנשיא, ראש הממשלה ושליט דובאי - ביקר בארגנטינה ב-2014; ושר החוץ ושיתוף הפעולה הבינלאומי של איחוד האמירויות, השייח' עבדאללה בן זאיד אאל נהיאן, ביקר בארגנטינה בחמש הזדמנויות.

במהלך השנים נחתמו מספר הסכמים דו-צדדיים בנושאי מיסוי, השקעות ופטור מאשרות; כמו גם על שיתוף פעולה בכל הקשור למזון וחקלאות, מסחר, ספורט, שיתוף פעולה בין סוכנויות הידיעות הממלכתיות Télam (ארגנטינה) ו-WAM (איחוד האמירויות), ובין שתי האקדמיות הדיפלומטיות, בין היתר.

== יחסי סחר ==
בשנת 2020, איחוד האמירויות הערביות ייצאו בשווי 107 מיליון דולר לארגנטינה. המוצרים העיקריים שיוצאו מאיחוד האמירויות הערביות לארגנטינה היו נפט מזוקק (69.1 מיליון דולר), תרכובות הטרוציקליות חנקן (4.38 מיליון דולר), ודשנים חנקניים (3.53 מיליון דולר). במהלך 25 השנים האחרונות גדל הייצוא של איחוד האמירויות הערביות לארגנטינה בשיעור שנתי של 30.4%, מ-141 אלף דולר ב-1995 ל-107 מיליון דולר ב-2020.

באותה שנה, ארגנטינה ייצאה בשווי 208 מיליון דולר לאיחוד האמירויות הערביות. לא היה יצוא עיקרי מארגנטינה לאיחוד האמירויות ב-2020. במהלך 25 השנים האחרונות גדל היצוא של ארגנטינה לאיחוד האמירויות הערביות בשיעור שנתי של 10.7%, מ-16.3 מיליון דולר ב-1995 ל-208 מיליון דולר ב-2020.

== נציגויות דיפלומטיות ==
* ארגנטינה מחזיקה באיחוד האמירויות הערביות שגרירות באבו דאבי.
* איחוד האמירויות הערביות מחזיקה בארגנטינה שגרירות בבואנוס איירס.

==קישורים חיצוניים==

== הערות שוליים ==
Moura

Moura הוא אלבומה השלישי של זמרת הפאדו אנה מורה. האלבום יצא ב-27 בנובמבר 2015 על ידי מרקורי רקורדס ויוניברסל מיוזיק פורטוגל<ref></ref>. האלבום הגיע למקום הראשון במצעד של איגוד תעשיית ההקלטות הפורטוגזי<ref></ref>.

== רשימת השמעה ==

==קישורים חיצוניים==

== הערות שוליים ==

קטגוריה:אלבומים בפורטוגזית
חברת הסלולר של איראן

חברת הסלולר של איראן (בפרסית: شرکت ارتباطات سیار ایران; בקיצור: MCI) הידועה גם בשם המותג Hamrahe Avval (בפרסית: همراه اول), היא מפעילת הסלולר הראשונה והגדולה ביותר באיראן. החברה היא חברת בת של חברת הטלקומוניקציה של איראן ויש לה כ-17 מיליון מנויים ו-49 מיליון מנויים בתשלום מראש (Prepaid). 

שירותי החברה זמינים ב-1,239 ערים ובלמעלה מ-70,000 קילומטרים של כבישים מהירים. היא מספקת שירותי נדידה באמצעות 271 מפעילים שותפים ביותר מ-112 מדינות.

בדצמבר 2010, 5.5% ממניות החברה הוצעו בבורסה (Farabourse), לפי שווי של 396 מיליון דולר.<ref></ref>

90% ממניות MCI נמצאות בבעלות חברת הטלקומוניקציה של איראן, ו-10% הנותרים מהמניות הן ציבוריות בבורסה לניירות ערך בטהראן.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איראן: טלקומוניקציה
קטגוריה:חברות איראניות
קטגוריה:חברות תקשורת אסיתיות
טייטיי וושינגטון

טיירון לואיס "טייטיי" וושינגטון ג'וניור (באנגלית: Tyrone Lewis "TyTy" Washington Jr.; נולד ב-15 בנובמבר 2001) הוא כדורסלן אמריקאי המשחק בעמדת הרכז במילווקי באקס.

==קריירה==
וושינגטון נולד וגדל בפיניקס, אריזונה.<ref></ref><ref></ref><ref></ref><ref></ref> הוא בחר לשחק כדורסל עבור קבוצת הכדורסל של אוניברסיטת קרייטון,<ref></ref> אך לאחר התבטאות גזענית של מאמן הקבוצה<ref></ref> החליט וושינגטון לשחק בקבוצת הכדורסל של אוניברסיטת קנטקי.<ref></ref>

ב-8 בינואר 2022 רשם וושינגטון 17 נקודות ו-17 אסיסטים בניצחון 92–77 על ג'ורג'יה, ושבר את שיא האוניברסיטה לאסיסטים במשחק אחד שהחזיק ג'ון וול.<ref></ref> ב-15 בינואר קלע שיא קריירה של 28 נקודות בניצחון 107–79 על טנסי.<ref></ref> בעונתו היחידה באוניברסיטה העמיד וושינגטון ממוצעים של 12.5 נקודות, 3.9 אסיסטים ו-3.5 ריבאונדים למשחק.<ref></ref> ב-6 באפריל 2022 הכריז כי יתמודד בדראפט 2022 ב-NBA.<ref></ref>

בדראפט נבחר וושינגטון בבחירה ה-29 על ידי ממפיס גריזליס, והועבר בטרייד כבר באותו לילה למינסוטה טימברוולבס ומשם ליוסטון רוקטס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| יוסטון	|| 31 || 2 || 14.0 || 0.363 || 0.238 || 0.556 || 1.5 || 1.5 || 0.5 || 0.1 || 4.7
|- style="background-color:#80BFFF; font-weight:bold;"		|| 
| קריירה || 		|| 31 || 2 || 14.0 || 0.363 || 0.238 || 0.556 || 1.5 || 1.5 || 0.5 || 0.1 || 4.7
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אריזונה: כדורסלנים
קטגוריה:כדורסלני אוניברסיטת קנטקי
קטגוריה:כדורסלני יוסטון רוקטס
קטגוריה:בחירות דראפט של ממפיס גריזליס
קטגוריה:אמריקאים שנולדו ב-2001
יחסי איחוד האמירויות הערביות – ברזיל

יורש העצר של איחוד האמירויות [[מוחמד בן זאיד אאל נהיאן נפגש עם נשיא ברזיל ז'איר בולסונרו בעת ביקור האחרון באבו דאבי, 2019]]
יחסי איחוד האמירויות הערביות–ברזיל הם יחסי החוץ בין איחוד האמירויות הערביות וברזיל.

== סקירה כללית ==
היחסים הדיפלומטיים בין ברזיל לאיחוד האמירויות הערביות כוננו רשמית ב-1974 ושגרירות ברזיל באבו דאבי הוקמה ב-1978. ב-1991 הקימה איחוד האמירויות את שגרירותה בברזיליה, הראשונה באמריקה הלטינית. בנוסף, איחוד האמירויות מחזיקה קונסוליה כללית בסאו פאולו, שהמטה החדש שלה נחנך במרץ 2017.

היחסים הבילטרליים רשמו העמקה פוליטית וכלכלית משמעותית במיוחד מאז שנות ה-2000. תהליך זה חוזק בביקורים רשמיים. בנובמבר 2013, סגן הנשיא מישל טמר ביקר באיחוד האמירויות. שר החוץ ושיתוף הפעולה הבינלאומי של איחוד האמירויות, שייח' עבדאללה בן זאיד אאל נהיאן, ביקר בברזיל ב-2009, 2010 (מרקוסור), 2012, 2014, 2017 ו-2019. ראש ממשלת איחוד האמירויות וסגן נשיא איחוד האמירויות והאמיר של דובאי, מוחמד בן ראשד אאל מכתום, ביקר בברזיל בשנת 2014. כמו כן בשנת 2019, הנשיא ז'איר בולסונארו ביקר באיחוד האמירויות הערביות, מלווה בפמליית שרים נרחבת.

לפני הביקור הנשיאותי, שרי המדע, הטכנולוגיה, החדשנות והתקשורת, מרקוס פונטס; של אזרחות, אוסמר טרה; של איכות הסביבה, ריקרדו סאלז; וחקלאות, טרזה כריסטינה, ערכו גם נסיעות נפרדות לאיחוד האמירויות, עם תוצאות משמעותיות. לברזיל ולאיחוד האמירויות הערביות יש יחסים בילטרליים מצוינים.

בשנים האחרונות נחתמו בין היתר הסכמים לביטול מיסוי כפול, ויתור ויזה והסגרה. לאחר הנחת הבסיסים המשפטיים, המדינות נעות קדימה במטרה להעמיק את הקשר התרבותי ביניהן.

== יחסי סחר ==
הכלכלות של ברזיל ואיחוד האמירויות משלימות מאוד ומראות פוטנציאל לשיתוף פעולה במספר מגזרי סחר והשקעות שעדיין לא נחקרו או מפותחים רק בחלקם. הסוכנות הברזילאית לקידום מסחר והשקעות (APEX-Brazil) מחזיקה משרד ב, הממוקם בדובאי. בשנת 2018, הסחר הדו-צדדי בין שתי המדינות הגיע ל-2.59 מיליארד דולר.

== נציגויות דיפלומטיות ==
* ברזיל מחזיקה באיחוד האמירויות הערביות שגרירות באבו דאבי.
* איחוד האמירויות הערביות מחזיקה בברזיל שגרירות בברזיליה וקונסוליה כללית בסאו פאולו.

== קישורים חיצוניים ==

== הערות שוליים ==
יחסי אורוגוואי – איחוד האמירויות הערביות

יחסי אורוגוואי–איחוד האמירויות הערביות הם יחסי החוץ בין איחוד האמירויות הערביות ואורוגוואי.

== סקירה כללית ==
שתי המדינות כוננו יחסים דיפלומטיים ב-1 באפריל 1980. בפברואר 2022 הגיעה משלחת דיפלומטית מאורוגוואי לאיחוד האמירויות הערביות. כחלק מהמשלחת של אורוגוואי לדובאי, התקיים פורום עסקי בהשתתפות הנשיא לואיס לאקאז'ה פו והפגישה "איחוד האמירויות הערביות ואורוגוואי: שערים בין המזרח התיכון לאמריקה הלטינית", נערכה עם מצגות של שר הכלכלה והאוצר. ושר התעשייה, האנרגיה והכרייה.

== יחסי סחר ==
בשנת 2020, איחוד האמירויות הערביות ייצאו בשווי 17.6 מיליון דולר לאורוגוואי. המוצרים העיקריים שיוצאו מאיחוד האמירויות הערביות לאורוגוואי היו נפט מזוקק (4.03 מיליון דולר), דשנים חנקניים (1.7 מיליון דולר), ומוצרי אתרעה (1.45 מיליון דולר). במהלך 24 השנים האחרונות גדל הייצוא של איחוד האמירויות הערביות לאורוגוואי בשיעור שנתי של 30.6%, מ-29.3 אלף דולר ב-1996 ל-17.6 מיליון דולר ב-2020.

באותה שנה, אורוגוואי ייצאה בשווי 13.4 מיליון דולר לאיחוד האמירויות הערביות. המוצרים העיקריים שיוצאו מאורוגוואי לאיחוד האמירויות הערביות היו בקר (5.28 מיליון דולר), חמאה (1.65 מיליון דולר), ובשר כבשים ועיזים (1.07 מיליון דולר). במהלך 25 השנים האחרונות גדל הייצוא של אורוגוואי לאיחוד האמירויות הערביות בשיעור שנתי של 9.67%, מ-1.47 מיליון דולר ב-1995 ל-13.4 מיליון דולר ב-2020.

== נציגויות דיפלומטיות ==
* אורוגוואי מחזיקה באיחוד האמירויות הערביות שגרירות באבו דאבי.
* איחוד האמירויות הערביות מיוצגת באורוגוואי באמצעות שגרירותה בבואנוס איירס, ארגנטינה.

== קישורים חיצוניים ==

== הערות שוליים ==
יעקב גלברד

יעקב גלברד (נולד ב-2 במאי 1947) הוא מנהל ואיש עסקים ישראלי. כיהן בין היתר כמנכ"ל הריבוע הכחול, בזק ופרטנר.

== ביוגרפיה ==
גלברד נולד בשנת 1947 בגרמניה ועלה עם הוריו לישראל בשנת 1949. בשירותו הצבאי שימש כמדריך בבית הספר לחימוש ולאחר שחרורו למד לתואר ראשון בכלכלה וחשבונאות באוניברסיטת תל אביב, גלברד הוא רואה חשבון בהשכלתו.<ref></ref>

גלברד נישא ב-1972 ולו 4 בנים.

== קריירה ==
גלברד עבד ברשת הריבוע הכחול במשך 17 שנים, בין השנים 1992–1999 כיהן כמנכ"ל הרשת. כשנתיים לאחר פרישתו מהריבוע הכחול מונה למנכ"ל פלאפון וכיהן בתפקיד זה עד לשנת 2005 אז עבר לנהל את החברה האם, בזק.

בתקופת כהונתו בבזק נחשפה פרשת בונוסים ואופציות שהוענקו לבכירי החברה ללא הליך תקין. גלברד פרש מתפקידו בבזק באפריל 2007 ברקע הבדיקה שהתקיימה בפרשה. בדצמבר אותה שנה מונה ליו"ר תפרון עד לשנת 2010.<ref name=":0" />

בשנת 2010 מונה למנכ"ל פרטנר ולאחר כשנה הוחלט על סיום כהונתו.

== הערות שוליים ==

קטגוריה:מנכ"לי בזק
קטגוריה:דירקטורים ישראלים
קטגוריה:בוגרי אוניברסיטת תל אביב
קטגוריה:ישראלים ילידי גרמניה
קטגוריה:רואי חשבון ישראלים
קטגוריה:חיילי חיל החימוש
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1947
יחסי אורוגוואי–קניה

יחסי אורוגוואי–קניה הם יחסי החוץ בין אורוגוואי וקניה.

== סקירה כללית ==
שתי המדינות כוננו יחסים דיפלומטיים ב-20 ביולי 1992. שתי המדינות משתפות פעולה במגוון ארגונים בינלאומיים, ובכלל זה באו"ם.

== נציגויות דיפלומטיות ==
* אורוגוואי אינה מיוצגת בקניה לא בדרג השגרירות ולא בדרג הקונסוליה.
* קניה מיוצגת באורוגוואי באמצעות שגרירותה בברזיליה, ברזיל.

== קישורים חיצוניים ==

== הערות שוליים ==
מאיר גאויזון

מאיר גאויזון (או גאביזון; 1545 - ?) היה רב, דיין ופוסק בקהיר במאה ה-16.<ref></ref>

== ביוגרפיה ==
גאויזון נולד בין השנים 1545 עד 1555. הוא נולד בצפת למשפחת מגורשי ספרד.<ref name=":0"></ref> בספרו, מהר"ם גאויזון, איננו מזכיר איפה למד, אך ייתכן ולמד אצל רבי משה קסטילץ, שהיה אחד מחכמי צפת.

=== עזיבתו למצרים ===
בין השנים 1574 עד 1588, עזב גאויזון את צפת על מנת להתגורר במצרים, בדומה לאחרים שעשו זאת באותה התקופה בשל הידרדרות כלכלית בצפת באותה העת, והיחס הנוקשה מצד השלטון העות'מאני כלפי האוכלוסייה הלא-מוסלמית באזור. גאויזון בחר להתיישב באלכסנדריה, אך לאחר מכן התגורר בקהיר ונמנה עם רבניה.<ref name=":0" />

=== מצבו הכלכלי ===
גאויזון לא התפרנס מעצם היותו רב, אלא עסק במסחר, בעיקר במסחר במשי ואריגים נוספים. מצבו הכלכלי היה איתן, ואף כתב בספרו כי רבים רדפו אחרי כספו:

בנוסף לכך, אנשים פרטיים תבעו אותו, וככל הנראה היה בסכנת חיים ואף שהה בבית סוהר.<ref></ref>

==תשובותיו==
תשובותיו ההלכתיות נדפסו מכתב יד בספר שו"ת רבי מאיר גאויזון על ידי פרופ' אליאב שוחטמן, הוצאת מכון ירושלים, תשמ"ה.

== הערות שוליים ==

קטגוריה:רבנים מצרים
ITunes Live from SoHo (מיני-אלבום של טיילור סוויפט)

iTunes Live from SoHo הוא המיני-אלבום השלישי של הזמרת-יוצרת האמריקאית טיילור סוויפט. את האלבום הוציאה לאור ב-15 בינואר 2008 חברת התקליטים ביג משין רקורדס, כחלק מסדרה המונה ארבעה מיני-אלבומים. הוא יצא בחסות חברת אייטונס.

== רקע ==
סוויפט פיתחה עניין בשלב מוקדם של חייה במוזיקת קאנטרי ובכתיבת שירים. בגיל 11 ניסתה לחתום על חוזה הקלטות עם חברת תקליטים. אולם הם לא התעניינו בה משום שהייתה צעירה מדי. עם זאת, הוציאה בשנת 2006 את אלבום הבכורה שלה Taylor Swift, שזכה להצלחה רבה. מתוך האלבום, הוציאה חמישה סינגלים, שכולם נכללו במיני-אלבום בנוסף לשני שירים נוספים וגרסת כיסוי אחת לשיר "Umbrella" של ריהאנה.

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|15 בינואר 2008
|הזרמת מוזיקה • הורדה דיגיטלית
|ביג משין
|style="text-align:center;"|</small><ref name="iTunes Live from SoHo"></ref>
|}

== הערות שוליים ==

==קישורים חיצוניים==

קטגוריה:מיני-אלבומים מ-2008
קטגוריה:אלבומי טיילור סוויפט
קטגוריה:מיני-אלבומים באנגלית
קטגוריה:אלבומי קאנטרי פופ
קטגוריה:אלבומי חברת ביג משין רקורדס
יונתן קלימי

יונתן קלימי (נולד ב-21 בדצמבר 1993) הוא זמר, פזמונאי, פסנתרן וגיטריסט ישראלי, שכתב עשרות שירים ביניהם "חיים שלי" של עדן בן זקן, "אהבה כמו שלנו" של שרית חדד ו"סוף של כל סיפור" של איל גולן. בין היתר פתח קריירת כתיבה משותפת עם תמר יהלומי.<ref></ref>

== ביוגרפיה ==
קלימי נולד במושב תלמי ביל"ו, הממוקם ליד העיר נתיבות. החל מגיל ארבע החל ללמוד נגינה על פסנתר, קלידים וגיטרה. אביו, שמשון קלימי הוא זמר מוכר בעדה הכורדית, בצעירותו ליוה אותו יונתן בהופעותיו, משם גם ספג את המיקצבים והלחנים הכורדיים והטורקיים שבאים לידי ביטוי בחלק מלחניו.שירותו הצבאי עשה בלהקה הצבאית של חיל החינוך והנוער כקלידן וכזמר. במהלך שנים אלו הכיר את שותפתו לכתיבה, תמר יהלומי, עמה לימים כתב עשרות להיטים שדורגו במצעדי הפזמונים בישראל. בד בבד ליווה כקלידן מספר אמנים בהופעתם, דוגמת אגם בוחבוט ועומר אדם.

לאחר שחרורם מהצבא החליטו השניים לפתוח אולפן הקלטות משלהם, וקלימי עבר ממקום הולדתו לראשון לציון. ב-8 במאי 2018 פורסם השיר "אוהבת אותי אמיתי" של עומר אדם. הוא דורג במקום הרביעי במצעד הסינגלים של המדיה פורסט ואף במקום הראשון ב. קלימי כתב שירים נוספים לאדם, כמו "רחוק מכולם", שהגיע למקום השני במצעד הפזמונים השנתי של המדיה פורסט. את השיר "חיים שלי" של עדן בן זקן ביצע לראשונה בחתונתה, כשהוא מלווה את עצמו בפסנתר. הוא פורסם בגרסתו הרשמית ב-5 ביוני, והגיע למקום השישי במצעד השנתי של גלגלצ. קלימי גם כתב את "כשתבוא" בו חשפה בן זקן את הריונה ב-2020. לשרית חדד כתב עבורה את "תצא לי מהראש", "מי תאהב" ו"אהבה כמו שלנו", שהקדישה אותה לבת-זוגה. ב-19 בינואר 2022 פורסם הסינגל "סוף של כל סיפור" של איל גולן אותו כתב קלימי. הוא נכלל באלבומו קצת שמח קצת עצוב.

קלימי, בנוסף לפעילותו ככותב, העלה לערוץ היוטיוב שלו מספר גרסאות כיסוי לשירים ישראליים מוכרים. סינגל הבכורה שלו, "שלא תביני לא נכון", יצא לאור במרץ 2021. באוגוסט פרסם את "מיליון שירים", שצבר פופולריות בפלטפורמת ה"טיקטוק". הסינגל השלישי שלו, "סימני פרידה", יצא בדצמבר 2021. שירם המשותף של קלימי ושל יהלומי, "מזל", יצא ב-31 במרץ 2022 וצבר כאחד עשר מיליוני צפיות ביוטיוב.

ב-8 בינואר 2023 הוציא את הסינגל "מי את היום בלעדיי" שהגיע למקום החמישי במצעד היטליסט.<ref></ref> ב-19 במרץ הוציא את הסינגל "תרסקי לי ת'לב". ב-4 באפריל הוציא את הסינגל "לשוב אליך" עם תמר יהלומי. ב-21 במאי הוציא את הסינגל "מי אם לא אני". ב-5 ביולי הוציא את הסינגל "דוקטורט" שהגיע למקום ה-54 במצעד ההיטליסט. ב-22 באוגוסט הוציא את הסינגל "עושה לי שקט". ב-19 בנובמבר הוציא את הסינגל "אל תדאגי אמא", שהגיע למקום ה-82 במצעד ההיטליסט.<ref></ref>

ב-1 בפברואר 2024 הוציא את הסינגל "בעיניים עצומות". ב-24 במרץ פורסם "אותיות זרוקות", וב-11 ביולי יצא "אשקלוני רווק". ב-15 ביולי יצא לאור הסינגל "פרח שלי". ב-18 ביולי יצא לאור הסינגל "בגידות". ב-22 ביולי יצא לאור המיני-אלבום הראושן שלו, "יונתן קלימי".

== דיסקוגרפיה ==

=== מיני-אלבומים ===

* 2024: יונתן קלימי

== הערות שוליים ==

קטגוריה:זמרים ישראלים
קטגוריה:חברי להקת חיל החינוך
קטגוריה:פזמונאים ישראלים
קטגוריה:פסנתרנים ישראלים
קטגוריה:גיטריסטים ישראלים
קטגוריה:קלידנים ישראלים
קטגוריה:אנשי המושב
קטגוריה:ישראלים שנולדו ב-1993
אליפות ברית המועצות בשחמט 1920

אליפות ברית המועצות בשחמט 1920 הייתה תחרות שחמט שנערכה בין 4 ל-24 באוקטובר 1920 במוסקבה שבברית המועצות. 
אלכסנדר אלכין, שצבר 12 נקודות מ-15 אפשריות, זכה בתחרות.

== תוצאות ==

{| class="wikitable"
|+ אליפות ברית המועצות בשחמט 1920
! !! שחקן !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! נק'
|- align=center style="background:#ccffcc
|1
|align=right| אלכסנדר אלכין
|| - || ½ || ½ || 1 || 1 || 1 || 1 || ½ || ½ || ½ || ½ || 1 || 1 || 1 || 1 || 1 || 12
|- align=center
|2
|align=right| פטר רומנובסקי
|| ½ || - || 1 || 0 || ½ || 1 || 1 || 0 || 1 || 1 || 1 || 0 || 1 || 1 || 1 || 1 || 11
|- align=center
|3
|align=right| גריגורי לבנפיש
|| ½ || 0 || - || 0 || 1 || ½ || 1 || ½ || 1 || ½ || 1 || 1 || ½ || 1 || ½ || 1 || 10
|- align=center
|4
|align=right| איליה רבינוביץ
|| 0 || 1 || 1 || - || 0 || 0 || 0 || ½ || ½ || 1 || 1 || 1 || 1 || ½ || 1 || 1 || ½9
|- align=center
|5
|align=right| ניקולאי גריגורייב
|| 0 || ½ || 0 || 1 || - || 1 || 1 || 0 || 0 || 0 || 0 || 1 || 1 || 1 || 1 || 1 || ½8
|- align=center
|6
|align=right| אברהם רבינוביץ
|| 0 || 0 || ½ || 1 || 0 || - || 1 || ½ || 1 || ½ || 0 || 1 || 0 || 1 || 1 || 1 || ½8
|- align=center
|7
|align=right| ארויד קובל
|| 0 || 0 || 0 || 1 || 0 || 0 || - || ½ || 1 || ½ || ½ || 1 || 1 || 1 || 1 || 1 || ½8
|- align=center
|8
|align=right| בנימין בלומנפלד
|| ½ || 1 || ½ || ½ || 1 || ½ || ½ || - || 0 || ½ || 0 || 1 || 0 || 1 || ½ || ½ || 8
|- align=center
|9
|align=right| אלכסנדר אילין-גנבסקי
|| ½ || 0 || 0 || ½ || 1 || 0 || 0 || 1 || - || 1 || 0 || ½ || 1 || 0 || ½ || 1 || 7
|- align=center
|10
|align=right| דוד דניוסצבסקי
|| ½ || 0 || ½ || 0 || 1 || ½ || ½ || ½ || 0 || - || ½ || ½ || 0 || 1 || ½ || 1 || 7
|- align=center
|11
|align=right| ניקולאי זובארב
|| ½ || 0 || 0 || 0 || 1 || 1 || ½ || 1 || 1 || ½ || - || 0 || 0 || 0 || 1 || 0 || ½6
|- align=center
|12
|align=right| ניקולאי פבלוב-פיאנוב
|| 0 || 1 || 0 || 0 || 0 || 0 || 0 || 0 || ½ || ½ || 1 || - || 1 || ½ || 1 || 1 || ½6
|- align=center
|13
|align=right| ניקולאי צליקוב
|| 0 || 0 || ½ || 0 || 0 || 1 || 0 || 1 || 0 || 1 || 1 || 0 || - || 0 || 0 || 1 || ½5
|- align=center
|14
|align=right| אוגוסט מונדט
|| 0 || 0 || 0 || ½ || 0 || 0 || 0 || 0 || 1 || 0 || 1 || ½ || 1 || - || ½ || 0 || ½4
|- align=center
|15
|align=right| דימיטרי ניקולייביץ' פבלוב
|| 0 || 0 || ½ || 0 || 0 || 0 || 0 || ½ || ½ || ½ || 0 || 0 || 1 || ½ || - || ½ || 4
|- align=center
|16
|align=right| איוון גולובב
|| 0 || 0 || 0 || 0 || 0 || 0 || 0 || ½ || 0 || 0 || 1 || 0 || 0 || 1 || ½ || - || 3
|}

==קישורים חיצוניים==
* [https://www.chessgames.com/perl/chess.pl?tid=79284| סיקור אליפות ברית המועצות בשחמט 1920], באתר צ'סגיימס 

קטגוריה:תחרויות שחמט ב-1920
קטגוריה:1920 בברית המועצות
קטגוריה:אליפויות ברית המועצות בשחמט
קטגוריה:מוסקבה: תחרויות שחמט
דואט (אלבום)

דואט הוא אלבום הופעה משותף של הזמרים הישראליים שלומית אהרון ויבגני שפובלוב. את האלבום הוציאה לאור בשנת 2003 חברת התקליטים הד ארצי. באלבום נכללו ארבע גרסאות כיסוי למספר יצירות מוזיקליות, כמו "Adagio De Albinoni", "Ave Maria", "Santa Lucia Luntana" ו-"Love Child" של הסופרימס. "שיר העמק", שנכתב והולחן על ידי נתן אלתרמן ודניאל סמבורסקי, נכלל גם כן באלבום.

== רשימת רצועות ==

== הערות שוליים ==

קטגוריה:אלבומי הופעה מ-2003
קטגוריה:אלבומי שלומית אהרון
קטגוריה:אלבומי הופעה בעברית
קטגוריה:אלבומי חברת הד ארצי
כשתבוא תראה

כשתבוא תראה הוא אלבום האולפן הרביעי של הזמרת הישראלית שלומית אהרון. את האלבום הוציאה לאור בשנת 2006 חברת התקליטים הד ארצי. בין השירים שהצליחו מתוך האלבום נמנים "כאן הבית", שנכתב והולחן על ידי אדמית הראל וליאור אלבו; "בכל הדברים הפשוטים", שגם אותו כתבה הראל עם טל שגב ו"את השקט שלי", שהושמע רבות בתחנות הרדיו השונות בישראל.

== רשימת רצועות ==

== הערות שוליים ==

קטגוריה:אלבומי 2006
קטגוריה:אלבומי שלומית אהרון
קטגוריה:אלבומים בעברית
קטגוריה:אלבומי חברת הד ארצי
המופע המשותף עם הכל עובר חביבי

המופע המשותף עם הכל עובר חביבי הוא אלבום הופעה של הלהקה הישראלית הכל עובר חביבי ושל הסולנית שלה, שלומית אהרון. את האלבום הוציאה לאור בשנת 2007 חברת התקליטים הליקון. הוא הוקלט במופע שנערך בישראל של הלהקה באותה שנה.

== רשימת רצועות ==

== הערות שוליים ==

קטגוריה:אלבומי שלומית אהרון
קטגוריה:אלבומי הופעה בעברית
קטגוריה:אלבומי חברת הליקון
שלומית אהרון ושלושת הטנורים

שלומית אהרון ושלושת הטנורים הוא אלבום וידאו והופעה משותפים של הזמרת הישראלית שלומית אהרון ושלושה זמרי אופרה ישראלים: יותם כהן, גיא מנהיים ויוסף ארידן. את האלבום הוציאה לאור בשנת 2010 חברת התקליטים הד ארצי. אהרון הזמינה את שלושת זמרי האופרה, המכונים "שלושת הטנורים" כפראפראזה להרכב שלושת הטנורים שפעלו בשנות התשעים והאלפיים. יחד הם הופיעו עימה במופע משותף, שיצא על DVD. המופע שילב בין מוזיקה ישראלית למוזיקת אופרה. ליוו אותם שבעה נגנים בהפקתו של אוהד חיטמן ובעיבודים נוספים של דרור אלכסנדר.

== רשימת רצועות ==

== הערות שוליים ==

קטגוריה:אלבומי וידאו מ-2010
קטגוריה:אלבומי הופעה מ-2010
קטגוריה:אלבומי הופעה בעברית
קטגוריה:אלבומי וידאו בעברית
קטגוריה:אלבומי חברת הד ארצי
שקט אמיתי

שקט אמיתי הוא אלבום האולפן החמישי והאחרון של הזמרת הישראלית שלומית אהרון. את האלבום הוציאה לאור בשנת 2015 חברת התקליטים NMC. בין השירים שהצליחו מתוך האלבום נמנים "תגיד לי", שנכתב על ידי שלמה ארצי ו"ספרי לי רק דברים טובים", שכתבו והלחינו אדמית הראל ורמי קליינשטיין.

== רשימת רצועות ==

== הערות שוליים ==

קטגוריה:אלבומי 2015
קטגוריה:אלבומי שלומית אהרון
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
אורטל אופק (אלבום)

אורטל אופק הוא אלבום הבכורה של הזמרת-יוצרת הישראלית אורטל אופק.<ref name=":0"></ref> בשנת 2007 הוציאה אופק סינגל ראשון, "בשדות של המושב", שכתבה, הלחינה והפיקה. בשנים שלאחר מכן הוציאה את הסינגלים "יום ועוד לילה" (שלווה בקליפ), "מאמינה בניסים" ו"קרן אור". הם נכללו באלבום עצמו.<ref name=":0" />

== רקע ==
באוגוסט 2010 יצא בהוצאת חברת "היי פידליטי" אלבומה הראשון של אופק, אורטל אופק, שבו נכללו בין היתר כל הסינגלים שהוציאה בשלוש השנים שקדמו לו. פרט לשיר התפילה "אבינו מלכנו" אופק כתבה והלחינה את כל שירי האלבום, וכן עיבדה, הפיקה מוזיקלית, וניגנה ברוב כלי הנגינה.<ref name=":0" /> מיד עם יציאתו, נבחר האלבום לאלבום השבוע ב-88FM וכן זכה בקטגוריה "היצירה המקורית של השנה" בסיכום השנתי שערך רדיו דרום במשדר מיוחד.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2010
קטגוריה:אלבומים בעברית
אלבום ראשון (אלבום של אלינור אהרון)

אלבום ראשון הוא אלבום הבכורה של הזמרת והשחקנית הישראלית אלינור אהרון. את האלבום הוציאה לאור בשנת 2012 חברת התקליטים "הפיל". את רוב שירי האלבום הלחינה וכתבה בעצמה. בין הסינגלים שפורסמו מתוכו נמנים "לא סתם (פה וגם שם)", "עלילה" ו"משייפים אותי". מבקר המוזיקה הישראלי יוסי חרסונסקי העניק לאלבום שלושה וחצי כוכבי זה מתוך חמישה וציין כי יחסית לאלבום ראשון של אמן הוא טוב מאוד.

== רשימת רצועות ==

== הערות שוליים ==

קטגוריה:אלבומי בכורה מ-2012
קטגוריה:אלבומים בעברית
סונאוסקה פובולד

סונאוסקה פובולד (בדנית: SønderjyskE Fodbold, בקיצור SønderjyskE או בקיצור SE) הוא מועדון כדורגל דני מהעיר האדרלסב. המועדון מארח את משחקיו הביתיים באצטדיון האדרלסב פוטבול סטאדיום.

המועדון מייצג את אזור דרום יוטלנד שבדנמרק, כאשר בעבר המועדון נקרא "האדרסלב FK" (מיולי 1906 ועד 31 בדצמבר 2000), לאחר מכן "אייץ'.אף.קיי. סונאיולנד" שמשמעותו "דרום יוטלנד" (מ-2001 ועד 2003), ובינואר 2004 הפך את שמו לסונאיוסקה פובולד, שמשמעות שם זה הוא "כדורגל דרום יוטלנדי".

== היסטוריה ==
בסיום עונת 2004/2005 המועדון העפיל בפעם הראשונה בהיסטוריה שלו לליגת העל הדנית, אך חזר לליגת המשנה לאחר עונה. שנתיים לאחר מכן העפיל שוב לליגה הבכירה וביסס את מעמדו בתואר מועדון לגיטימי בליגה הדנית הבכירה.

למועדון סגנות אליפות אחת מעונת 2015/2016, ותואר גביע דני אחד שהוא בעצם התואר הבכיר היחידי של המועדון מאז ומעולם, בגמר שבו ניצחה את אולבורג בולדספילקלוב בתוצאה 2-0 מעונת 2019/2020. בהתאם לסגנותה וזכייתה בתואר השתתפה הקבוצה גם במוקדמות הליגה האירופית בפעם הראשונה בתולדותיה ב-2016/2017 ולאחר מכן ב-2020/2021, אך לא הצליחה להגיע מעבר לשלב הפלייאוף.

בסיום עונת 2021/2022 סיים המועדון במקום ה-12 בליגה ולראשונה לאחר 14 עונות רצופות חזר לליגת המשנה.

==תארים==
* הגביע הדני: זכייה אחת
** 2019/2020
* ליגת העל הדנית: סגנות אחת
** 2015/2016

==קישורים חיצוניים==

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-2004
Hey (אלבום)

Hey הוא אלבום הרמיקס הראשון של הזמרת הישראלית אילנה אביטל. את האלבום הוציאה לאור בשנת 2005 חברת התקליטים IMP. הוא פורסם בפורמט תקליטור וכמקסי-סינגל.

== רשימת רצועות ==

== הערות שוליים ==

קטגוריה:אלבומי רמיקס מ-2005
קטגוריה:אלבומי אילנה אביטל
קטגוריה:אלבומי רמיקס באנגלית
קטגוריה:אלבומי חברת IMP רקורדס
נוסע רחוק (אלבום)

נוסע רחוק הוא אלבום האולפן השני של הזמר הישראלי חן אהרוני. את האלבום הוציאה לאור בשנת 2012 חברת התקליטים Mobile1 Music, כשנתיים לאחר הוצאת אלבום הבכורה שלו, חן אהרוני. מתוכו יצאו חמישה סינגלים: "הולך לשם", "מאמי", "נוסע רחוק", "משהו חסר" ו"חמש דקות".

== רשימת רצועות ==

== הערות שוליים ==

קטגוריה:אלבומי 2012
קטגוריה:אלבומי חן אהרוני
קטגוריה:אלבומים בעברית
קטגוריה:אלבומי חברת Mobile1 Music
אני בחוץ

אני בחוץ הוא אלבום האולפן השלישי של הזמר הישראלי חן אהרוני. את האלבום הוציאה לאור בשנת 2022 חברת התקליטים Mobile1 Music, כעשר שנים לאחר הוצאת האלבום השני שלו, נוסע רחוק. מתוכו יצאו הסינגלים "מי אתה", "ים כחול עמוק", "אני בחוץ" ו"בא לי בגלים".

== רשימת רצועות ==

== הערות שוליים ==

קטגוריה:אלבומי 2022
קטגוריה:אלבומי חן אהרוני
קטגוריה:אלבומים בעברית
קטגוריה:אלבומי חברת Mobile1 Music
פדריקו גאטי

פדריקו גאטי (באיטלקית: Federico Gatti; נולד ב-24 ביוני 1998 בריבולי שבאיטליה) הוא כדורגלן איטלקי המשחק בעמדת הבלם בקבוצת יובנטוס מהסרייה א' ובנבחרת איטליה.

== קריירת מועדונים ==
גאטי החל את הקריירה המקצוענית שלו במספר קבוצות מהליגות הנמוכות באיטליה. ב-1 ביולי 2021 חתם גאטי על חוזה לארבע עונות בפרוזינונה מהסרייה ב'.

ב-31 בינואר 2022 חתם גאטי על חוזה לארבע עונות וחצי ביובנטוס מהסרייה א', והושאל בחזרה לפרוזינונה עד לתום עונת . בסך הכל ערך 35 הופעות ליגה במדי פרוזינונה, בהן הבקיע חמישה שערים.

ב-31 באוגוסט 2022 ערך גאטי את הופעת הבכורה שלו ביובנטוס, בניצחון 0–2 על ספציה במסגרת המחזור הרביעי בליגה לעונת 2022/2023.

== קריירה בינלאומית ==
ב-11 ביוני 2022 ערך גאטי את הופעת הבכורה שלו בנבחרת איטליה, בתיקו 0-0 נגד נבחרת אנגליה במסגרת ליגת האומות 2022/2023.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני פרוזינונה
קטגוריה:כדורגלני יובנטוס
קטגוריה:כדורגלני נבחרת איטליה
קטגוריה:כדורגלני יורו 2024
קטגוריה:איטלקים שנולדו ב-1998
מרלי אקה

מרלי אקה (בצרפתית: Marley Aké; נולד ב-5 בינואר 2001 בבזייה שבצרפת) הוא כדורגלן צרפתי המשחק בעמדת קשר הכנף בקבוצת יובנטוס מהסרייה א'.

== קריירת מועדונים ==
אקה גדל במחלקות הנוער של אגדה, מונפלייה ובזייה. בשנת 2018 חתם באולימפיק מרסיי מליגת העל הצרפתית והחל לשחק בקבוצת המילואים של המועדון. ב-29 בספטמבר 2019 ערך את הופעת הבכורה שלו בקבוצה הראשונה של המועדון, כשהחליף את ואלר ז'רמן בדקה ה-84 בתיקו 1-1 נגד סטאד רן במסגרת המחזור השמיני בליגה לעונת 2019/2020. ב-3 בנובמבר 2020 ערך את הופעת הבכורה שלו בליגת האלופות, כשהחליף את פלוריאן תובאן בדקה ה-82 בהפסד 0–3 לפורטו במסגרת שלב הבתים לעונת 2020/2021. בסך הכל ערך 18 הופעות ליגה במדי המועדון.

ב-28 בינואר 2021 חתם אקה על חוזה לארבע עונות וחצי ביובנטוס מהסרייה א'. ב-18 בינואר 2022 ערך את הופעת הבכורה שלו בקבוצה הראשונה של המועדון, כשהחליף את חואן קוואדראדו בדקה ה-75 בניצחון 1–4 על סמפדוריה במסגרת קופה איטליה. ב-13 בפברואר ערך את הופעת הבכורה שלו במסגרת הליגה, כשהחליף את אלברו מוראטה בדקה ה-86 בתיקו 1-1 נגד אטאלנטה במסגרת המחזור ה-25 לעונת 2021/2022. הוא ערך ארבע הופעות ליגה בעונה זו.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק מרסיי
קטגוריה:כדורגלני יובנטוס
קטגוריה:צרפתים שנולדו ב-2001
מפרצון מיקאלבי

מפרצון מיקאלבי או מיקאלבי קואוב או מיקלבי קוב (באנגלית: Micalvi Cove) הוא מפרצון בחוף הדרום מערבי של האי רוברט באיי שטלנד הדרומיים, שבאנטארקטיקה.

רוחב פתחו של המפרצון 1.9 קילומטרים. המפרצון חודר 1.35 קילומטרים אל תוך האי.

מפרצון מיקאלבי ממוקם בין נקודת אדוארדס לבין נקודת זהרי.

בתוך המפרצון ממוקמים סלעי אברן.

== היסטוריה ==
=== מיפוי אזור המפרצון ===

האירופאים הראשונים שהגיעו לאזור המפרצון, היו צידי כלבי ים, שהגיעו לאזור בתחילת המאה ה-19.

אזור המפרצון מופה לראשונה על ידי סוקרים בריטיים בשנת 1968,מיפוי נוסף, נעשה על ידי סוקרים צ'יליאנים בשנת 1971, סוקרים ארגנטינאים מיפו את האזור בשנת 1980; סוקרים בולגרים מיפו את האזור בשנת 2005, וכן בשנת 2009.

=== מקור השם ===

המפרצון נקרא על שם ספינת הקאטר מיקלווי (Micalvi) ששימשה את המשלחות הצ'יליאניות לאנטארקטיקה.

== קישורים חיצוניים ==
* [https://copernix.io/#?where=-59.529111619865745,-62.44492496590233,14&?query=&?map_type=hybrid תצלום לוויין של אזור המפרצון, תוך סימון אתרים נוספים באזור] באתר copernix

מיקאלבי
ההפך (סרט)

ההפך הוא סרט טלוויזיה שעלה לראשונה בערוץ הראשון בשנת 2015 בבימויו של עמיחי גרינברג, איתמר רוטשילד, קרן ברגר ורני בלייר בתפקידים הראשיים.

התסריט נכתב על ידי עמיחי גרינברג והוא מבוסס על הספר "ההפך" של אחיו, יהושע גרינברג.

הסרט מדבר על סיפור אהבה טראגי בין בחור ישיבה רוחני לנערה חולת סרטן, המנהלים רומן בלתי אפשרי, הבוחן את גבולות האהבה, האמונה והמסירות האנושית. הקשר מתחיל כתמיכה רוחנית, ולא כרומן אסור. גבולות ההלכה וההתמודדות עימם, יוצרים עולם בעל סתירות, דרכו בוחן בחור הישיבה מחדש את עצמו ואת עולם ההלכה בו הוא חי.

העלילה מסופרת מנקודת מבט רטרואקטיבית של בחור הישיבה כעבור 30 שנה כשהוא כבר ראש ישיבה שעדיין מתייסר בנפשו בעקבות הפרשה הזאת.

==תקציר העלילה==
יוחאי (איתמר רוטשילד) הוא בחור ישיבת "עץ החיים" שמקדיש את רוב זמנו ללימוד תורה, להתבוננות בטבע ולמחשבות על יחסיו עם אלוהים. הוא גם משמש כ"רב" בסניף קרוב של בני עקיבא. יום אחד הוא מוזעק לסניף לטפל בנערה בשם איילת (קרן ברגר) שהתעלפה. הוא מפנה אותה לבית חולים למרות רצונה.

לאחר זמן הוא מגיע לביקור בבית הוריה ונפגש אתה ועם אביה (אוהד שחר). האבא מגלה ליוחאי כי איילת סובלת מסרטן בעצמות עם גרורות ומסרבת לקבל טיפול כימותרפי. הוא מבקש מיוחאי כי יתמוך בה רוחנית כדי שתסכים לטיפול.

יוחאי מהסס אך ראש הישיבה (אילן נוב) מאשר לו זאת מבחינת פיקוח נפש ויוחאי מסכים לבסוף. הוא לוקח את איילת לטיול התבוננות בים המלח ומתחיל בינים דו-שיח פילוסופי על מהות החיים והיחס לאלוהים. איילת מסכימה לקבל טיפול כימותרפי ויוחאי מלווה אותה לכל הטיפולים.

מצבה של איילת משתפר, הסרטן נסוג ואביה אומר לו שנגמר תפקידו. איילת שהתחילה להתאהב ביוחאי כועסת על החלטתו ונפרדת בזעם. יוחאי חוזר לישיבה אך מתקשה בלימודים הוא חושב כל הזמן על איילת ומציץ בחשאי בקטעי הריקוד שהיא רוקדת. לבסוף הוא מבקש סליחה ומחדש את הקשר ביניהם.

הם מוזמנים לביתה של איילת והאב מתנגד לקשר של איילת עם יוחאי שרוצה להיות אברך ולא יוכל לפרנס אותם. ראש הישיבה מתרה בו כי יצטרך לעזוב את הישיבה והפנימייה אך האהבה חזקה מכל. יוחאי עוזב את הישיבה והם שוכרים דירה קטנה ומתנים בה את אהבתם.

לבסוף מגיעה האמא (עלית קרייז) ומודיעה לאיילת כי הסרטן חזר. יוחאי מבקר אותה בבית החולים וממלא את בקשתה האחרונה - לטבול בים המלח.

כעבור 30 שנה יוחאי (רני בלייר) הוא ראש ישיבה. אחד התלמידים מתייעץ איתו בקשר לחברה שעזב לאחר שחלתה וכעת ברצונו להתחתן אתה. יוחאי נזכר שוב באיילת, הוא מגיע לביתה ואביה הזקן מוסר לו מכתב שהשאירה לו בעניין אהבתם. יוחאי הולך לבית הקברות ומתייפח על קברה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|איתמר רוטשילד
|יוחאי הצעיר
|בחור ישיבה
|-
|קרן ברגר
|איילת לוי
|
|-
|רני בלייר
|יוחאי המבוגר
|ראש ישיבה
|-
|אוהד שחר
|
|דן לוי, אבא של איילת
|-
|עלית קרייז
|
|צביה לוי, אמא של איילת
|-
|נילי צרויה
|
|אשתו של יוחאי
|-
|אילן נוב
|
|ראש ישיבה
|}

==קישורים חיצוניים==

*[https://www.youtube.com/watch?v=AkPYkWlagV8 ההפך], באתר יוטיוב
*[https://www.edb.co.il/title/t0010121 ההפך], באתר אידיבי
*[https://www.israelhayom.co.il/article/247595 ההפך], באתר ישראל היום
*[https://www.kipa.co.il/תרבות/סרטים/ביקורת-על-סרט-הטלוויזיה-הקצר-ההפך ביקורת על הסרט ההפך], באתר "כיפה".
*[https://www.youtube.com/watch?v=ymwMcmFZubQ עמיחי גרינברג מספר על סרטיו העדות וההפך בתוכנית חי בסרט], באתר יוטיוב

קטגוריה:סרטי 2015
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי דרמה רומנטית
קטגוריה:סרטים ישראליים משנת 2015
בית האוטונומיה הרוסית

חצר בית האוטונומיה ב-[[1904]]
ועידת [[הפועל הצעיר בחצר בית האוטונומיה, 1907 ([https://sites.google.com/a/tlv100.net/tlv100/shabazi_manshiya/בית-רבינוביץ-תאומים-האוטונומיה-הרוסית רשימת המצולמים], באתר תל.אביב.פדיה)]]
בית האוטונומיה הרוסית (בכתיב תקופת פעילותו לעיתים נכתב "אבטונומיה") הוא מבנה ברחוב עין יעקב 14 פינת רחוב שלוש 8–10 בנווה צדק בתל אביב-יפו.
== היסטוריה ==
הבניין הוקם בתחילת המאה ה-20 ביוזמת הרב אליהו דוד רבינוביץ' תאומים (האדר"ת) ולאחר מותו השתייך לבנו, רפאל לוי רבינוביץ'-תאומים. הבית היה מרובה אגפים ובחצרו הגדולה באר מים פרטית. הבית הושכר לתנועת חובבי ציון, אשר העבירה אליו את בית הספר לבנות.

מורי בית הספר התגוררו בקומה התחתונה של הבניין, וכיתות הלימוד היו בקומה העליונה. רוב המורים היו אזרחי האימפריה הרוסית, ובשל משטר הקפיטולציות שהונהג בתקופת השלטון העות'מאני, נהנו מהגנת הקונסול הרוסי. בשל כך כונה הבניין "בית האוטונומיה הרוסית". מעמד זה של הבית נוצל על ידי ראשי היישוב, והעיתון הפועל הצעיר, שנאסרה הפצתו, הודפס בו בהקטוגרף.

גם לאחר שעבר בית הספר ב-1909 אל משכן הקבע שנבנה עבורו (כיום חלק ממתחם מרכז סוזן דלל), המשיכו המורים להתגורר בבית האוטונומיה. הבית היה מרכז תרבותי של היישוב, התארחו בו מורים, סופרים, חלוצים ואנשי־רוח שבאו ליפו מירושלים ומהמושבות, ביניהם יוסף חיים ברנר, ש"י עגנון, ר' בנימין, ש. בן-ציון, יעקב רבינוביץ ואחרים, שניהלו שיחות נלהבות, ויכוחים וריקודים עד שעות הלילה המאוחרות. בבית התקיימו אספות של מפלגות הפועלים פועלי ציון והפועל הצעיר. הכנס הארצי של מפלגת הפועל הצעיר התקיים במקום בפסח 1907.

בבניין זה הוצאו לאור ספרי הלימוד הראשונים בעברית שחוברו או תורגמו על ידי המורים, חלקם חברי חובבי ציון מאודסה, שתמכו במשנתו של אחד העם. מורי בית הספר היו בין מייסדי ארגון המורים, האיגוד המקצועי הראשון ביישוב.

בבית הופעל התיאטרון העברי הראשון. ההצגה הראשונה שהועלתה הייתה על פי המחזה אוריאל אקוסטה מאת קרל גוצקוב. המחזה תורגם על ידי המורים, והם וילדיהם שיחקו בהצגה. בשעות הערב התקיימו שיעורים למבוגרים. כתב העת העומר בעריכת ש. בן ציון נוסד בבניין.

הצייר והסופר נחום גוטמן, שהיה תלמיד בבית הספר, הנציח את המבנה בציוריו בספרו בין חולות וכחול שמיים.

בית האוטונומיה הוכרז כבניין לשימור ברשימת השימור המקורית של עיריית תל אביב-יפו אך לא הוכלל ברשימת השימור של תוכנית "תפרי נוה צדק". ב-2018 הוחלט על קידום התוכנית לשימורו בוועדת השימור של תל אביב-יפו. ב-2021 הוועדה המחוזית לתכנון ולבנייה תל אביב, אישרה להפקדה תוכנית לשימור ולחידוש מבני המתחם. התוכנית נערכה על ידי פיצו קדם אדריכלים ואיריס יוסיף-אור תכנון ושימור, כוללת שימור המבנים והחצר הפנימית, במבנה ברחוב שלוש 8 הותרו שלוש קומות ובמבנה ברחוב שלוש 10 הותרו ארבע קומות.

==קישורים חיצוניים==

== הערות שוליים ==

קטגוריה:בתי ספר יסודיים בישראל
קטגוריה:תל אביב-יפו: בתי ספר שנסגרו
קטגוריה:נווה צדק: חינוך
קטגוריה:חינוך ביישוב
עמרי חורש

עמרי חורש (נולד ב-28 ביולי 1981) הוא סופר ואיש תרבות ישראלי.

== ביוגרפיה ==
חורש נולד ב-1981 בקיבוץ עברון. הוא הרביעי בין חמישה אחים ואחות. אביו, המשורר שלמה חורש, הוא בן הקיבוץ ואמו שוש חורש, שכתבה והוציאה לאור שני ספרי שירה לילדים גדלה בקיבוצים שמרת ומזרע. חורש סיים בשנת 1999 לימודי תיכון בבית החינוך אופק שבקיבוץ. טרום השירות הצבאי יצא לשנת שירות במסגרת גרעין הכשרה של תנועת השומר הצעיר בקן בן-גוריון בעיר חולון. שירת בחיל האוויר שירות צבאי בין השנים 2000–2003.

בשנת 2012 השלים תואר ראשון בלימודי תרבות ממכללת ספיר ובשנת 2016 תואר שני בלימודי השואה מאוניברסיטת חיפה.

את דרכו בענף הספרים התחיל כדובר הוצאות הספרים כתר ומטר, ובהמשך היה עוזרו האישי ומנהל הארכיון של דן אלמגור ועורך מדור הספרים באתר ynet.

מאז 2018 הוא משמש כמנהל הספרייה לקולנוע והארכיון בסינמטק תל אביב.

בדצמבר 2023 עלה על הבמה עיבוד תיאטרוני לספרו "ילד" במסגרת תיאטרון תמונע. את המחזה כתבו וביימו טלי הכט וניר פרנקל ואת האב והבן שיחקו תומר נהיר פטלוק ואמיר בנאי, בהתאמה. ההצגה עלתה בבכורה במסגרת פסטיבל תמונע "תנועה קטנה" בתאריך 29.12.23. 

== יצירותיו ==
* החלון והמדרגות - ספר הביכורים של חורש שראה אור ב-2019 בהוצאת ידיעות ספרים<ref></ref><ref></ref>.
* ילד - ספרו השני של חורש, שהתפרסם ב-2022 בהוצאת תשע נשמות<ref></ref><ref></ref>
* הטמנה - סיפור במסגרת "פרויקט הסיפור הקצר"<ref></ref>
* חוקי הלשון - סיפור קצר שהתפרסם ב-2020 באנתולוגיה "סקס" בהוצאת תשע נשמות בעריכת אוריאל קון וג'וליה פרמנטו-צייזלר<ref></ref>.
* הים הוא מרק גדול - סיפור קולי במסגרת אסופת הסיפורים המוקלטים "עשר דקות גג"<ref></ref>
* הדרך לממילא - סיפור קצר בגיליון השלישי של כתב העת ספקולציה (2021)<ref></ref>
* שריון ופלומה - סיפור קצר במסגרת פרויקט "הכל מתחיל בשאלה" של רדיו מהות החיים<ref></ref>
* עכשיו אני שוב אני - מסה - בגיליון 134 של כתב העת הליקון<ref></ref>
* אלה לא תפוחים - סיפור קצר שהתפרסם בגיליון יוני 2022 של כתב העת מאזניים<ref></ref>
* איברים פנימיים - ספרו השלישי של חורש, שראה אור בשנת 2023 בהוצאת פרדס<ref></ref>.

== חיים אישיים ==
במהלך השנים התגורר חורש בחיפה, בשדרות, בפריז, בבאר-שבע ובאמסטרדם. כיום הוא מתגורר בתל אביב.

== קישורים חיצוניים ==

* 
* 
* 
* 

== הערות שוליים ==

קטגוריה:סופרים ישראלים
קטגוריה:עיתונאים ישראלים
קטגוריה:להט"בים ישראלים
קטגוריה:עברון: אישים
קטגוריה:בוגרי בית חינוך אופק, עברון
קטגוריה:בוגרי המכללה האקדמית ספיר
קטגוריה:ישראלים שנולדו ב-1981
גיורא פורדס

גיורא פּוֹרְדֵס (נולד בשנת 1947) הוא דובר ישראלי וקצין צה"ל במילואים בדרגת אלוף-משנה, אשר כיהן כשלישו של נשיא המדינה, כדובר בית הנשיא וכדובר הכנסת. כיום משמש כדובר ועדת הבחירות המרכזית לכנסת.

== ביוגרפיה ==
פורדס נולד בפולין, בן לווילהלם ודורוטה ואח לצופיה. עלה לישראל עם משפחתו בשנת 1958 וגדל בשכונת רמת חן ברמת גן.<ref name=":0"></ref>

התגייס לצה"ל לשירות בחיל המודיעין. במלחמת ששת הימים לחם עם כוח מודיעין בסיני, ולאחר המלחמה נכנס לשירות קבע ושירת במחלקת המחקר של אגף המודיעין. בהמשך עבר קורס קצינים והתבקש לסייע לדובר צה"ל בגיבוש מדיניות הפרסום שלו בנושאי ביטחון שוטף.<ref name=":0" />

בשנות ה-70 שירת בחטיבת דובר צה"ל וכן שימש כנציג הסוכנות היהודית בצפון אנגליה וכמנהל משרד העלייה שם. לאחר שובו מאנגליה כיהן כראש ענף קישור לעיתונות (עק"ל) בחטיבת דובר צה"ל עד 1984.<ref name=":0" /> 

בשנת 1986 התבקש לארגן מחדש את נציגות דובר צה"ל בפיקוד הצפון (בדרגת סגן-אלוף) ועמד בראשה. ביולי 1988 נבחר על ידי נשיא המדינה חיים הרצוג לשמש כשלישו, וכן שימש כדוברו עד 1990. המשיך לכהן בתפקידו כשליש הנשיא גם בראשית כהונתו של עזר ויצמן, ולאחר מכן פרש מצה"ל.

לאחר שחרורו המשיך לעסוק בתקשורת ובדוברות. בשנים 1994–1995 כיהן כנציב קבילות הציבור של הרשות השנייה לטלוויזיה ולרדיו, בהמשך כיהן כדובר ועדת החוץ והביטחון של הכנסת וב-1998 מונה לדובר הכנסת ולראש אגף ההסברה שלה. כיהן בתפקיד זה עד 2011 ועם פרישתו נעתר להצעת מנכ"ל הכנסת לעמוד בראש מרכז המבקרים של הכנסת ולהוביל את צוות ההקמה שלו.<ref></ref>

במקביל לחלק מכהונתו כדובר הכנסת החל לשמש גם כדובר ועדת הבחירות המרכזית, תפקידו אותו הוא מבצע עד היום (2022). פעיל בצוות - ארגון גמלאי צה"ל במחוז דן.<ref></ref>

== השכלה וחיים אישיים ==
פורדס בוגר תואר ראשון במדעי המדינה וקרימינולוגיה מאוניברסיטת חיפה.

נשוי לדורית (לבית שבת), אמנית, ואב לשלושה. מתגורר בתל אביב.

== הערות שוליים ==

קטגוריה:אלופי-משנה בצה"ל
קטגוריה:דוברים ישראלים
קטגוריה:חיילי דובר צה"ל
קטגוריה:מזכירים צבאיים של נשיא המדינה
קטגוריה:ישראלים ילידי פולין
קטגוריה:עולים בשנות ה-1950
קטגוריה:ישראלים שנולדו ב-1947
חמרייה שחורה

חמריה שחורה (שם מדעי: Cercotrichas podobe) היא ציפור ממשפחת החטפיתיים. החמריה השחורה הראשונה נצפתה בישראל בשנת 1981, ומאז היא מגיעה לארץ כל שנה בעונת האביב. ישנם מעט פרטים המקננים בארץ. עד 2015 כלל לא נמצאו פרטים מקננים, ורק אז נמצאו שני זוגות דוגרים, אחד הזוגות מדרום לאילת, והשני בחי-בר יטבתה.

==תיאור המראה החיצוני==

החמריה היא ציפור שיר שחורה. זנב החמריה ארוך, עם קצוות לבנים ומאוד בולטים. כאשר היא פורשת את כנפיה אפשר לראות בהן כתם גדול כתום חלודי.

==אזור מחיה==
אזור הדגירה העיקרי באזורים היבשים של מזרח אפריקה, ולאורך חופו הצפוני של ים סוף בחצי האי ערב.

===בישראל===
מופיעה מדי שנה באילת ובדרום הערבה.

==קישורים חיצוניים==

==הערות שוליים==

קטגוריה:בעלי חיים שתוארו ב-1776
קטגוריה:טקסונים שתוארו בידי פיליפ לודוויג סטטיוס מולר
קטגוריה:ארץ ישראל: חטפיתיים
קטגוריה:חטפיתיים